‘હા,... ઓ.કે... ઓ.કે.’ સેલ કટ થઈ ગયો. નિખિલને લાગ્યું કે આજે ખરેખર સન નહીં પણ ગુલાલ નામનું સનફ્લાવર એની સાઇડમાં રાઇઝ થઈ રહ્યું હતું. એ ઊછળવા લાગ્યો. જેને એ છાતી ફાડીને પ્રેમ કરતો હતો અને જેણે એના પ્રેમને ઠુકરાવી દીધો હતો એ ગુલાલ આજે સામેથી લોંગ ડ્રાઇવ વિથ ડિનર ઓફર કરી રહી હતી. આને પ્રેમ જ કહેવાય. એનાં નસીબ ઊઘડી રહ્યાં હતાં. અત્યાર સુધી એ ‘ગુજારિશ’ ફિલ્મના પેરેલિસિસ થયેલા પાત્ર જેવો હતો, પણ હવે એ ઊછળવા લાગ્યો હતો, ચહેકવા લાગ્યો હતો, મહેકવા લાગ્યો હતો. એણે સિગારનો ખૂણામાં ઘા કર્યો અને ગુજારિશનું જ સોંગ ગણગણતો બહાર નીકળી ગયો,